Kun kerrankin on hyvä päivä - Auin salaiset kansiot - Vuodatus.net
Hyvän fiiliksen päiviä on valitettavan harvassa, kun ei osaa olla stressaamatta kaikesta. Tänään oli kuitenkin harvinaisen hyvä päivä. Neuloin nimittäin villapaidan siskon ystävälle Dropsin Verdistä, ja sovimme, että kun hän kerran parturikampaajaksi opiskelee, saan sitten vastineeksi ilmaisen hiustenleikkuun. Tänään kävin sitten kaunistamassa kutrit, ja nyt on hyvä fiilis. Yllättävää kyllä, nyt ei edes ketuta aivan suunnattomasti, vaikka kuvat ovat puhelimen uumenissa, eivätkä suostu tulemaan sieltä ulos. Lisään kuvan paidasta heti kun saan tekniikan pelittämään. Idiootti kun olen, eikä muista kantaa kameraa mukana, kun vien paitaa saajalleen...
EDIT 12.11.// No niin, tässä kuvaa paidasta. Ihanan pehmoinen ja kevyt, mutta silti lämmin :3
Hyvää fiilistä lisäsi vielä postissa tullut kirjekuori. SNY:ni oli lähettänyt minulle ihanan kortin ja magneetin:
Kiitos SNY! Tosiaankin tänään tehdään niinkuin huvittaa! Eli suklaalevy ja neule kainaloon ja sohvalle :3
Mutta ei tässä vielä kaikki! Yksi hyvän fiiliksen aiheuttaja oli vielä tämän miestensukkapinon vastaanottaja:
Pitkin syksyä olen näitä neuloskellut ja vihdoin oli 9 paria koossa. Ihan hauskoja värikokeiluja ja jämälankoja näihin sai upotettua. Vielä muutamat miesten sukat, parit pienen ihmisen sukat ja lapaset ja kymmenkunta muuta projektia odottaa joululahjapaketteihin asti pääsemistään. Ja voi sitä autuuden hetkeä sitten, kun joulun jälkeen hetken saa taas neuloa vain itselleen! Ehkäpä tästä pitäisi mennä tuumasta toimeen... Hauskaa viikon loppupuolta kaikille! :)
6 Lähettänyt: Aui - 6.11.2014 klo 19.00